cyanic-selkie/wikianc huggingface dataset:
Σύστημα κράτησης αεροπορικών θέσεων
Γενική επισκόπηση
Ένας δεύτερος τύπος καναλιού άμεσης διανομής, είναι οι καταναλωτές που χρησιμοποιούν το διαδίκτυο ή στις εφαρμογές του κινητού των, προκειμένου να κάνουν τις δικές τους κρατήσεις. thumb|300px|left|Πίνακας πληροφοριών στο Αεροδρόμιο "Chopin" της [[Βαρσοβίας, όπου φαίνονται οι πτήσεις κοινού κωδικού (εμφανιζόμενες με πολλαπλούς αριθμούς πτήσης, στις ίδιες ώρες και στους ίδιους αριθμούς πύλης αναχώρησης).
Σημ.: Προσέξτε, (λίγο πάνω από τη μέση του πίνακα), τον αριθμό πτήσης ENT 7261, που αναχωρεί στις 06.30, με προορισμό τον Άραξο-Πάτρα. Και αμέσως από κάτω της, όλες οι αεροπορικές εταιρίες κοινού κωδικού (codeshare) οι οποίες αναχωρούν: α. στις 06.30, με προορισμό το Μόναχο, από την πύλη 39 (5 αεροπορικές εταιρίες κοινού κωδικού),
β. επίσης στις 06.30, με προορισμό την Φρανκφούρτη, από την πύλη 8 (2 αεροπορικές εταιρίες κοινού κωδικού) και
Αυτοί οι τύποι των μηνυμάτων, ονομάζονται τύπου Α [συνήθως σε μορφή EDIFACT], για διαδραστική επικοινωνία σε πραγματικό χρόνο και τύπου Β [TTY] (teletype), για τύπους πληροφοριακών μηνυμάτων και κράτησης θέσεων.
Τα πρότυπα κατασκευής των μηνυμάτων που έχουν τεθεί από την IATA  και τον ICAO, είναι παγκόσμια και ισχύουν όχι μόνο για τις αεροπορικές μεταφορές. Δεδομένου ότι τα συστήματα κράτησης αεροπορικών θέσεων είναι σημαντικές επιχειρηματικές εφαρμογές και είναι λειτουργικά αρκετά περίπλοκα, η λειτουργία ενός συστήματος κράτησης αεροπορικών θέσεων, εντός μιας αεροπορικής εταιρίας, είναι σχετικά δαπανηρή.
Πριν από την απελευθέρωση των αγορών, οι αεροπορικές εταιρίες κατείχαν τα δικά τους συστήματα κράτησης θέσεων, με τα γραφεία ταξιδίων να είναι συνδρομητές τους. Σήμερα, τα GDS λειτουργούν από ανεξάρτητες εταιρίες με τις αεροπορικές εταιρίες και τα γραφεία ταξιδίων, ως τους κύριους συνδρομητές των.
Από τον Φεβρουάριο του 2009, υπάρχουν μόνο τέσσερις μεγάλοι πάροχοι GDS στο χώρο της αγοράς: Το Amadeus, το Travelport (το οποίο λειτουργεί τα συστήματα Apollo, Worldspan και Galileo), το Sabre και το Shares. Υπάρχει ένα σημαντικό περιφερειακό GDS, το Abacus, το οποίο εξυπηρετεί την Ασιατική αγορά και μια σειρά περιφερειακών φορέων που εξυπηρετούν μεμονωμένες χώρες, συμπεριλαμβανομένου του Travelsky (στην Κίνα), του Infini και του Axess (αμφότερων στην Ιαπωνία) και του Topas (στη Νότια Κορέα). Από αυτά, το Infini φιλοξενείται εντός του συγκροτήματος του Sabre, το Axess βρίσκεται στη διαδικασία της μετάβασης σε ένα διαμέρισμα εντός του συγκροτήματος του Worldspan και οι οργανισμοί του Topas, θα μεταναστεύσουν στο Amadeus.
Συστήματα κράτησης θέσεων όπως το Navitaire, είναι οικοδεσπότες αεροπορικών εταιριών "άνευ-εισιτηρίων" όπως της Ryanair και της AirAsia και «υβριδικών» - (αεροπορικών εταιριών που χρησιμοποιούν e-ticketing πέραν των «άνευ-εισιτηρίων», για να φιλοξενήσουν αεροπορικές εταιρίες κοινού κωδικού (codeshare) και διασυνδεδεμένων (interline)), όπως τις AirTran, GOL και Jetstar.
Επιπλέον, από αυτές τις "τυποποιημένες" GDS, ορισμένες αεροπορικές εταιρίες έχουν ιδιόκτητες εκδόσεις τις οποίες χρησιμοποιούν για την εκτέλεση των πτητικών λειτουργιών τους. Μερικά παραδείγματα, είναι το σύστημα OSS Deltamatic και το EDS SHARES. Η SITA Κρατήσεις επί του παρόντος, παραμένει το μεγαλύτερο ουδέτερο πολυ-ξενιστής σύστημα κράτησης θέσεων, με πάνω από 100 αεροπορικές εταιρίες, να διαχειρίζονται την απογραφή.
Εμφάνιση της διαθεσιμότητας και κράτηση (PNR)
Ανάλογα με τον τύπο της συνεργασίας, υποστηρίζει την πρόσβαση στο τελευταίο κάθισμα (τελευταία διαθεσιμότητα καθίσματος) σε πραγματικό χρόνο. Οι κρατήσεις για τους μεμονωμένους επιβάτες ή τις ομάδες των επιβατών (γκρουπ (groups)), αποθηκεύονται στο λεγόμενο «μητρώο ονόματος επιβάτη» (Passenger Name Record (PNR)). Μεταξύ άλλων δεδομένων, το PNR περιέχει προσωπικές πληροφορίες, όπως το όνομα, τα στοιχεία επικοινωνίας ή τις υπηρεσίες ειδικών αιτημάτων (Special Services Requested (SSR)) π.χ. για ένα χορτοφαγικό γεύμα, καθώς επίσης, τις πτήσεις (τμήματα-σκέλη) και τα εκδοθέντα εισιτήρια. Ορισμένα συστήματα κρατήσεων, επιτρέπουν την αποθήκευση των δεδομένων των πελατών σε προφίλ, ούτως ώστε να αποφεύγεται η επανεισαγωγή των δεδομένων, κάθε φορά που γίνεται από ένα γνωστό επιβάτη, μια νέα κράτηση. Επιπλέον, τα περισσότερα συστήματα έχουν ενδιαμέσους, με τα συστήματα διαχείρισης πελατειακών σχέσεων (Customer Relationship Management (CRM)) ή τις εφαρμογές των αφοσιωμένων πελατών (επίσης γνωστά και ως συστήματα συχνών ταξιδιωτών - Frequent Traveller (FQTV)).
Πριν από την αναχώρηση μιας πτήσης, παραδίδεται η λεγόμενη ονομαστική λίστα των επιβατών (Passenger Name List (PNL)), στο σύστημα ελέγχου αναχώρησης (Departure Control System (DCS)) που χρησιμοποιείται για το τον έλεγχο (check-in) επιβατών και αποσκευών. Τα στοιχεία της κράτησης όπως ο αριθμός των επιβατών που έχουν πραγματοποιήσει κράτηση και τις υπηρεσίες ειδικών αιτημάτων (Special Services Requested (SSR)), επίσης μεταφέρονται στα συστήματα πτητικής λειτουργίας (flight operations systems), διαχείρισης πληρωμάτων (crew management) και συστημάτων τροφοδοσίας (catering systems). Μόλις αναχωρήσει η πτήση, το σύστημα κρατήσεων ενημερώνεται με τον κατάλογο των ελεγχθέντων (checked-in) επιβατών (π.χ. οι επιβάτες που είχαν κράτηση, αλλά δεν έκαναν check-in (μη εμφανισθέντες (no shows (NOSH))) και επιβάτες, οι οποίοι ελέγχθηκαν, αλλά δεν είχαν κράτηση (και παρουσιάστηκαν στο check-in επιβατών και αποσκευών (go shows (GOSH))). Τέλος, τα δεδομένα που απαιτούνται για τη λογιστική παρακολούθηση των εσόδων και την υποβολή εκθέσεων παραδίδονται στα διοικητικά συστήματα (administrative systems).
Παράθεση ναύλων και έκδοση εισιτηρίων
thumb|500px|Κατάλογος τιμών για ταξίδι με τη [[Delta Airlines, από το Σαν Φρανσίσκο, Καλιφόρνια προς τη Βοστώνη, Μασσαχουσέτη. Όπου διακρίνονται στη 1η. στήλη ο κωδικός ναύλου, στη 3η. στήλη οι εφαρμοστέες θέσεις κράτησης, στην 4η. στήλη το είδος της διαδρομής (απλής μετάβασης ή μετ'επιστροφής), στην 5η. στήλη η τιμή (σε USD), ακολουθεί το τμήμα του αεροσκάφους όπου εφαρμόζεται ο συγκεκριμένος ναύλος, η περίοδος ισχύος (από - έως (ΜΜ/ΗΗ/ΕΕ)) και δεξιότερα οι συγκεκριμένοι περιορισμοί, όπως η ελάχιστη/μέγιστη παραμονή και ο απαιτούμενος αριθμός ημερών -για την προαγορά του εισιτηρίου.]] Ο χώρος αποθήκευσης των δεδομένων των τιμών, περιέχει τιμές των τιμολογίων των ναύλων, τα σύνολα των κανόνων, χάρτες δρομολογήσεων, πίνακες με τις κατηγορίες των υπηρεσιών και κάποια στοιχεία φόρων (υπέρ τρίτων π.χ. αεροδρομίου αναχώρησης / άφιξης, μέτρων ασφάλειας κλπ.) που δομούν την τιμή - «το κόμιστρο». Οι κανόνες, όπως συνθήκες κράτησης (π.χ. ελάχιστη παραμονή, προαγορά κλπ.) είναι προσαρμοσμένα διαφορετικά μεταξύ των διαφορετικών ζευγών πόλεων ή των ζωνών και αποδίδεται μια κατηγορία υπηρεσίας που αντιστοιχεί στον κατάλληλο κάδο απογραφής του. Ο έλεγχος των αποθεμάτων, επίσης μπορεί να χειραγωγηθεί χειροκίνητα, δια μέσου των τροφοδοσιών διαθεσιμότητας, ελέγχοντας δυναμικά, πόσες θέσεις προσφέρονται για μια συγκεκριμένη τιμή, ανοίγοντας και κλείνοντας συγκεκριμένες κατηγορίες (θέσεων).
Το συνταχθέν σετ με τους όρους του ναύλου, ονομάζεται κωδικός βασικού ναύλου ή απλά, κωδικός ναύλου (fare basis code). Υπάρχουν δύο συστήματα που έχουν δημιουργηθεί για την ανταλλαγή των ναύλων δεδομένων - ATPCO και η SITA, συν κάποιων από σύστημα σε σύστημα απευθείας συνδέσεων. Αυτό το σύστημα κατανέμει τα τιμολόγια των ναύλων και τα σύνολα των κανόνων σε όλα τα GDS και τους άλλους συνδρομητές. Κάθε αεροπορική εταιρία, απασχολεί προσωπικό, το οποίο κωδικοποιεί τους αεροπορικούς ναύλους, σύμφωνα με την πρόθεση της διαχείρισης απόδοσης (Yield Management). Υπάρχουν επίσης, διαχειριστές εσόδων οι οποίοι παρακολουθούν τους ναύλους όσο κατατίθενται στα δημόσια τιμολόγια και προβαίνουν στις ανταγωνιστικές προτάσεις. Τυπικά, ο έλεγχος της απογραφής χειραγωγείται από εδώ, χρησιμοποιώντας τις τροφοδοσίες (feeds) στη διαθεσιμότητα, προκειμένου να ανοίξουν ή/και να κλείσουν τις θέσεις υπηρεσίας (classes of service).
Ο ρόλος στην πολυπλοκότητα των εισιτηρίων είναι η έκδοση και η αποθήκευση των ηλεκτρονικών αρχείων των εισιτηρίων και των λιγοστών εισιτηρίων από χαρτί που εξακολουθούν να εκδίδονται. Η Εντολή Διαφόρων Χρεώσεων (Miscellaneous Charges Order (MCO)) εξακολουθεί να είναι ένα έγγραφο σε χαρτί· η ΙΑΤΑ έχει ομάδες εργασίας, που κατά το 2010, θα αντικαταστήσουν το έγγραφο MCO, με το Ηλεκτρονικό Έγγραφο Πολλαπλών Χρήσεων (Electronic Multipurpose Document (EMD)). Οι πληροφορίες του ηλεκτρονικού εισιτηρίου, αποθηκεύονται σε μια βάση δεδομένων όπου περιέχει τα δεδομένα που ιστορικά ήταν τυπωμένα σε ένα εισιτήριο από χαρτί, συμπεριλαμβανομένων των στοιχείων όπως ο αριθμός του εισιτηρίου, ο ναύλος και οι φορολογικές συνιστώσες της τιμής του εισιτηρίου ή οι πληροφορίες ισοτιμίας.
Στο παρελθόν οι αεροπορικές εταιρίες εξέδιδαν εισιτήρια από χαρτί· από το 2008, η ΙΑΤΑ υποστηρίζει ένα ψήφισμα, προκειμένου να μετακινηθεί 100% προς τα ηλεκτρονικά εισιτήρια. Μέχρι στιγμής, η βιομηχανία δεν ήταν σε θέση να συμμορφωθεί, γεγονός που οφείλεται σε διάφορους τεχνολογικούς και διεθνείς περιορισμούς. Η βιομηχανία (η αεροπορική), σήμερα εκδίδει έως και το 98% των εισιτηρίων ηλεκτρονικά, παρόλο που η επεξεργασία των MCO, δεν έχει ακόμα τεθεί εγκαίρως σε ισχύ με την εντολή της ΙΑΤΑ.
Ιστορία
thumb|300px|Σετ υπαλλήλου του συστήματος Magnetronic Reservisor system. Όταν ξανάρχισε τη λειτουργία της η πολιτική αεροπορία μετά τον Β' Παγκόσμιο Πόλεμο, κανείς δεν φανταζόταν ότι αυτός ο κλάδος των μεταφορών θα αναπτυσσόταν τόσο σύντομα και σε τέτοια έκταση, όπως το βιώνουμε σήμερα.
Η ιστορία κράτησης των αεροπορικών συστημάτων, ξεκίνησε στις αρχές της δεκαετίας του '50, όταν η American Airlines χρειάστηκε ένα σύστημα που θα της επέτρεπε την πρόσβαση σε πραγματικό χρόνο των στοιχείων της πτήσης σε όλα τα γραφεία της, καθώς και την ολοκλήρωση και την αυτοματοποίηση των διαδικασιών κράτησης και έκδοσης εισιτηρίων.
Κατά τα τέλη της δεκαετίας του '50 στις ΗΠΑ, η κατάσταση στις κρατήσεις μερικών από τις μεγαλύτερες αεροπορικές εταιρίες, είχε γίνει εντελώς δυσκίνητη. Οι τηλεφωνικές πωλήσεις, στεγάζονταν σε αίθουσες μεγέθους γυμναστηρίου. Ο κάθε υπάλληλος ήταν εξοπλισμένος με διόπτρες, ώστε να μπορεί να δει την κατάσταση των μεμονωμένων πτήσεων στους Πίνακες Διαθεσιμότητας. Αρκετές από αυτές τις τοποθεσίες των κρατήσεων, έλεγχαν τις πτήσεις τους μέσω των καταστάσεων πτήσεων. Αυτές ήταν καταστάσεις οι οποίες περιείχαν όλες τις ταξιδιωτικές πληροφορίες των επιβατών που είχαν πραγματοποιήσει κράτηση θέσης καθώς και αυτών που ήταν στην αναμονή για μετέπειτα συνδέσεις (onward connections), ειδικά γεύματα, σημεία επαφής κλπ.
Πολλές από αυτές τις εταιρίες, εκείνη την εποχή κατά κάποιο τρόπο ή άλλως, ήδη σχεδίαζαν την αυτοματοποίηση των κρατήσεων τους.
Πρωτόγονα αυτοματοποιημένα συστήματα κράτησης θέσεων, αναπτύχθηκαν στις ΗΠΑ, περίπου την ίδια εποχή με την εισαγωγή των αεριωθούμενων (jet) αεροσκαφών στις εμπορικές πτήσεις. Παρόλα αυτά, αυτά τα συστήματα παρουσίαζαν μόνο τη διαθεσιμότητα των πτήσεων και οι κρατήσεις θέσεων, έπρεπε να καταχωρηθούν χειροκίνητα.
Όμως, τo 1965 εμφανίστηκε ένα εντελώς νέο πρόγραμμα. Η IBM παρουσίασε στην αεροπορική αγορά, ένα αυτοματοποιημένο σύστημα κράτησης θέσεων -σε πραγματική ώρα- το οποίο όχι μόνο παρουσίαζε τη διαθεσιμότητα των πτήσεων, αλλά, κατέγραφε και τις κρατήσεις με την άμεση αναπροσαρμογή τους στις διαθεσιμότητες. Στην αγορά παρουσιάστηκε υπό την ονομασία: Programmed Airline Reservations System (PARS).
Προέλευση
Το 1946, η American Airlines εγκατέστησε το πειραματικό ηλεκτρομηχανολογικό Reservisor, το πρώτο αυτοματοποιημένο σύστημα κράτησης θέσεων. Το 1952 ακολούθησε το Magnetronic Reservisor, το πρώτο ηλεκτρονικό σύστημα κράτησης, ένα νεώτερο μηχάνημα με την προσωρινή αποθήκευσή του να καταχωρείται σε μαγνητικό τύμπανο. Το σύστημα αυτό αποδείχθηκε επιτυχές και σύντομα άρχισε να χρησιμοποιείται από αρκετές αεροπορικές εταιρίες καθώς επίσης τα Ξενοδοχεία Sheraton (Sheraton Hotels) και την εταιρία ελαστικών Goodyear για απογραφικό έλεγχο. Παρεμποδιζόταν όμως σοβαρά, έχοντας την ανάγκη από τοπικούς χειριστές, προκειμένου να κάνουν τις πραγματικές αναζητήσεις· οι εκδότες των εισιτηρίων θα έπρεπε να καλέσουν το γραφείο κράτησης θέσεων, των οποίων οι χειριστές θα διεύθυναν μια μικρή ομάδα λειτουργίας του Reservisor και στη συνέχεια, θα διαβίβαζαν τα αποτελέσματα τηλεφωνικώς. Δεν υπήρχε κανένας τρόπος στους πράκτορες να αναζητήσουν άμεσα από το σύστημα θέσεις.
Απομακρυσμένη πρόσβαση
Το 1953, Trans-Canada Airlines (TCA), άρχισε να ερευνά ένα σύστημα βασισμένο σε υπολογιστές με τηλεχειριζόμενα τερματικά, δοκιμάζοντας εκείνο το καλοκαίρι, το σχέδιο του μηχανήματος Manchester Mark 1 από το Πανεπιστήμιο του Τορόντο. Αν και το σχέδιο ήταν επιτυχές, οι ερευνητές διαπίστωσαν ότι η είσοδος και έξοδος των δεδομένων ήταν ένα σημαντικό πρόβλημα. Η Ferranti Canada ενεπλάκη στο έργο και πρότεινε ένα νέο σύστημα, χρησιμοποιώντας διάτρητες κάρτες και έναν υπολογιστή με τρανζίστορ (transistorized computer), σε αντικατάσταση της αναξιόπιστης λυχνίας που βασιζόταν το Mark 1. Το σύστημα που προέκυψε, ονομάστηκε ReserVec και το 1962 άρχισε να λειτουργεί αναλαμβάνοντας τον Ιανουάριο του 1963, όλες τις λειτουργίες στις κρατήσεις. Τοποθετήθηκαν τερματικά σε όλα τα γραφεία έκδοσης εισιτηρίων της TCA, επιτρέποντας σε όλα τα ερωτήματα και τις κρατήσεις, να έχουν ολοκληρωθεί σε ένα περίπου δευτερόλεπτο, χωρίς τη συνδρομή των εξ'αποστάσεως χειριστών που απαιτούνταν.
Το 1953, ο C. R. Smith, Διευθύνων Σύμβουλος της American Airlines, σε μια πτήση από το Λος Άντζελες προς τη Νέα Υόρκη, έτυχε να καθίσει δίπλα στον R. Blair Smith, ανώτερο αντιπρόσωπο πωλήσεων της IBM. Ο C. R. Smith προσκάλεσε στον R. Blair Smith, να επισκεφθούν το Reservisor σύστημά τους και να αναζητήσουν τρόπους με τους οποίους η IBM θα μπορούσε να βελτιώσει το σύστημα. Ο R. Blair Smith ειδοποίησε τον Thomas Watson, Jr. ότι η American Airlines ενδιαφερόταν για μια σημαντική συνεργασία και ξεκίνησε μια χαμηλού επιπέδου σειρά μελετών. Η ιδέα τους, ενός αυτοματοποιημένου συστήματος κράτησης αεροπορικών θέσεων (Airline Reservations System (ARS)) είχε σαν αποτέλεσμα το 1959, το εγχείρημα το οποίο έγινε γνωστό ως Semi-Automatic Business Research Environment (SABRE) και που ξεκίνησε το επόμενο έτος. Όταν πλέον ολοκληρώθηκε τον Δεκέμβριο του 1964, ήταν το μεγαλύτερο αστικό σύστημα επεξεργασίας δεδομένων στον κόσμο. Η Sabre (Semi-Automated Business Research Environment - δηλαδή Ημιαυτόματη Επιχειρηματική Έρευνα Περιβάλλοντος), αναπτύχθηκε και ξεκίνησε το 1964. Η σημαντική ανακάλυψη του Sabre, ήταν η ικανότητά του να διατηρήσει την απογραφή σωστή σε πραγματικό χρόνο, προσβάσιμη στους πράκτορες των γραφείων ταξιδίων σε όλο τον κόσμο. Πριν από αυτό, τα χειροκίνητα συστήματα χρειαζόντουσαν κεντρικά κέντρα κράτησης, ομάδες ατόμων μέσα σε ένα δωμάτιο, με τις φυσικές κάρτες που εκπροσωπούσαν την απογραφή, στην περίπτωση αυτή, τις θέσεις (τα καθίσματα) στα αεροπλάνα.
Η απελευθέρωση του κλάδου των αεροπορικών εταιριών, στην πράξη άρσης των ελέγχων των αερογραμμών, σήμαινε ότι οι αεροπορικές εταιρίες, οι οποίες προηγουμένως είχαν λειτουργήσει υπό κυβερνητικών τεθέντων ναύλων, εξασφαλίζοντας τουλάχιστον τις αεροπορικές εταιρίες στο μηδενικό σημείο, που τώρα χρειάζονται για τη βελτίωση της απόδοσης, ώστε να ανταγωνιστούν σε μια ελεύθερη αγορά. Σε αυτό το απελευθερωμένο περιβάλλον το ARS και οι απόγονοί του, έγιναν ζωτικής σημασίας για την τουριστική βιομηχανία.
Στη συνέχεια, οι άλλες αεροπορικές εταιρίες καθιέρωσαν τα δικά τους συστήματα. Σύντομα, τα γραφεία ταξιδίων άρχισαν να πιέζουν για ένα σύστημα το οποίο θα μπορούσε να αυτοματοποιήσει την από πλευρά τους διαδικασία, για να έχουν άμεση πρόσβαση στα διάφορα ARS ώστε να πραγματοποιούν κρατήσεις. Φοβούμενη ότι αυτό θα παραχωρούσε πολύ μεγάλη εξουσία στα χέρια των γραφείων ταξιδίων, ο Robert Crandall, στέλεχος της American Airlines πρότεινε τη δημιουργία μιας ευρείας-βιομηχανίας ηλεκτρονικού συστήματος κράτησης θέσεων, να είναι ένα κεντρικό γραφείο συμψηφισμού για τα ταξίδια στις ΗΠΑ· όμως, οι άλλες αεροπορικές εταιρίες ήσαν επιφυλακτικές, επικαλούμενες τον φόβο παραβίασης της αντιμονοπωλιακής νομοθεσίας.
Προσβάσεις στα Γραφεία Ταξιδίων
Επίσης, το 1976 η Videcom international με την British Airways, British Caledonian και CCL ξεκίνησαν την Travicom, το πρώτο πολυ-προσβάσιμο (multi-access) σύστημα κρατήσεων στον κόσμο (στηριζόμενο εξ ολοκλήρου σε τεχνολογία της Videcom), σχηματίζοντας ένα δίκτυο που παρείχε διανομή αρχικά σε 2 και στη συνέχεια σε 49 εγγεγραμμένες διεθνείς αεροπορικές εταιρίες (όπως: British Airways, British Caledonian, TWA, Pan American World Airways, Qantas, Singapore Airlines, Air France, Lufthansa, SAS, Air Canada, KLM Royal Dutch Airlines, Alitalia, Cathay Pacific, JAL κ.ά.) σε χιλιάδες γραφεία ταξιδίων στο Ηνωμένο Βασίλειο. Επέτρεψε στα γραφεία ταξιδίων και τις αεροπορικές εταιρίες να επικοινωνούν μέσω μιας κοινής γλώσσας διανομής και δικτύου, διακινώντας κατά το 1987, το 97% των αεροπορικών εμπορικών επιχειρησιακών κρατήσεων. Το σύστημα, συνέχισε να αναπαράγεται από την Videcom και σε άλλες περιοχές του κόσμου, συμπεριλαμβανομένης της Μέσης Ανατολής (DMARS), Νέας Ζηλανδίας, Κουβέιτ (KMARS), Ιρλανδίας, Καραϊβική, Ηνωμένες Πολιτείες και Χονγκ Κονγκ. Το Travicom ήταν η εμπορική ονομασία του Travel Automation Services Ltd. Όταν η ΒΑ (που μέχρι τότε κατείχε το 100% του Travel Automation Services Ltd) επέλεξε να συμμετάσχει στην ανάπτυξη του συστήματος Galileo, το Travicom άλλαξε την εμπορική του ονομασία σε «Galileo Ηνωμένου Βασιλείου» και τέθηκε μια μεταναστευτική διαδικασία, ώστε να μετακινηθούν πρακτορεία από το Travicom στο Galileo.
Οι Ευρωπαϊκές αεροπορικές εταιρίες άρχισαν από τη δεκαετία του 1980, να επενδύουν στον τομέα, αρχικά με την ανάπτυξη των δικών τους συστημάτων κρατήσεων στην πατρίδα τους, προωθούμενες από την αύξηση της ζήτησης για ταξίδια, καθώς και τις τεχνολογικές προόδους που επέτρεψαν στα GDS να προσφέρουν συνεχώς αυξανόμενες υπηρεσίες και αναζητώντας εξουσία. Το 1987, μια κοινοπραξία υπό την ηγεσία της Air France και της Δυτικογερμανικής Lufthansa, ανέπτυξαν το Amadeus, σύμφωνα με το πρότυπο του SystemOne. Το Amadeus Global Travel Distribution ξεκίνησε το 1992. Το 1990, η Delta Air Lines, Northwest Airlines και Trans World Airlines (TWA), σχημάτισαν το Worldspan και το 1993, μια άλλη κοινοπραξία (συμπεριλαμβανομένων μεταξύ άλλων της British Airways, KLM και United Airlines), αποτέλεσαν τη ανταγωνίστρια εταιρία Galileo International η οποία βασιζόταν στο σύστημα Apollo. Πολλές μικρότερες εταιρίες, όπως το KIU, σχηματίστηκαν, στοχεύοντας στις εξειδικευμένες αγορές που δεν εξυπηρετούνται από τα τέσσερα μεγαλύτερα δίκτυα, συμπεριλαμβάνοντας τμήματα της αγοράς σε εταιρίες χαμηλού κόστους και τις μικρές και μεσαίου μεγέθους εγχώριες και περιφερειακές αεροπορικές εταιρίες.
Στις αεροπορικές εταιρίες Swissair και Austrian
Μεταξύ των Ευρωπαϊκών αερομεταφορέων, η Swissair ήταν μια από τις πρώτες εταιρίες που απεφάσισαν την εγκατάσταση του Programmed Airline Reservations System (PARS). Η εκτέλεση του συστήματος, εκπαίδευση, εγκατάσταση και ο έλεγχος διήρκεσαν από το 1965 έως το 1969. Έκτοτε, το σύστημα συνεχώς βελτιωνόταν - αναβαθμιζόταν, ώστε να προσαρμόζεται με τα πρότυπα και τις ανάγκες της εταιρίας. Το 1975, το σύστημα επεκτάθηκε ώστε να φιλοξενήσει τις εργασίες κράτησης θέσεων της Austrian Airlines (και που εκεί, το ονόμασαν OSCAR). Το 1994 το PARS, επεξεργαζόταν έως και 1000 μηνύματα ανά δευτερόλεπτο. Οι εγγραφές δεν ήταν όλες μόνο για κρατήσεις θέσεων αλλά και για κράτηση συγκεκριμένων καθισμάτων στις πτήσεις, κρατήσεις σε ξενοδοχεία, επικοινωνία με τις άλλες αεροπορικές εταιρίες ή τους tour operators, καταστάσεις επιβατών κλπ.
Διευθυντές Κρατήσεων στην Ολυμπιακή Αεροπορία
• 4
Μείζονα Συστήματα
Α Μέρος - Συστήματα Κράτησης Αεροπορικών Θέσεων (Airline Reservation Systems (ARS)) Β Μέρος - Συστήματα Κράτησης Θέσεων (Computer Reservations Systems ή Central Reservation Systems (CRS))
Τάσεις
Για πολλά χρόνια τα GDS κατείχαν δεσπόζουσα θέση στην ταξιδιωτική βιομηχανία. Για να παρακάμψουν τα GDS και να αποφύγουν τα υψηλά τέλη των GDS, οι αεροπορικές εταιρίες έχουν αρχίσει να διανέμουν πτήσεις, απευθείας από τις ιστοσελίδες τους. Μια άλλη δυνατότητα να παρακαμφθούν τα GDS, είναι οι απευθείας συνδέσεις με τα Γραφεία Ταξιδίων. Οι απευθείας συνδέσεις τις American Airlines, είναι ένα χαρακτηριστικό παράδειγμα αυτής της ανάπτυξης.
Πρόσφατες τάσεις
Τώρα πλέον, υπάρχουν πολλά διαφορετικά sites κρατήσεων που χρησιμοποιούν αυτή την επιλογή. Σήμερα το διαδίκτυο είναι διαθέσιμο σχεδόν σε όλους. Έτσι, το συνδεδεμένο (online) σύστημα ηλεκτρονικών κρατήσεων θέσεων, έγινε πλέον συνήθεια. Πολλές εταιρίες έχουν το δικό τους ηλεκτρονικό σύστημα κράτησης θέσεων Application Programming Interface (API). Ακόμη, πωλούν το API τους σε άλλες μικρές εταιρίες. Για να αγοραστεί ή να πωληθεί το API, η καταχώρηση και τα έγγραφα, θα πρέπει να υπογραφούν σύμφωνα με τους κανόνες της πολιτικής των χωρών του ηλεκτρονικού εμπορίου.
Σημειώσεις
<references group="Σημ." />
Υποσημειώσεις
<references group="Υποσημ." />
Εξωτερικοί σύνδεσμοι
Κατηγορία:Αεροπορικά εισιτήρια Κατηγορία:Τεχνολογία ταξιδίων
Γραφή Ουμέ
μικρογραφία|Τα θιβετιανά σύμφωνα στη γραφή Ουμέ (επισημάνετε αυτά με το κάθετο σημάδι τσεγκ) Το Ουμέ (, οι παραλλαγές στην ορθογραφία περιλαμβάνουν τις ούμε, ου-με) είναι ένα ημιεπίσημο στυλ γραφής του θιβετιανού αλφάβητου. Άλλες μορφές γραφής περιλαμβάνουν τη γραφή Ουτσέν και το καθημερινό, χειρόγραφο καλλιγραφικό στυλ "γκρουγκ γιγκ". Το όνομα ουμέ σημαίνει "ακέφαλο" και είναι το στυλ του αλφαβήτου που χρησιμοποιείται για την καλλιγραφία και τη στενογραφία. Ένα ιδιαίτερο χαρακτηριστικό του ουμέ σε σύγκριση με το ουτσέν είναι η απουσία της οριζόντιας γραμμής στην κορυφή των γραμμάτων. Μεταξύ των συλλαβών, το τσεγκ (་) συχνά εμφανίζεται ως κάθετο κτύπημα. Υπάρχουν δύο κύρια είδη στη γραφή του ουμέ:
Υπάρχει επίσης η τετράγωνη, τυπογραφική μορφή του θιβετιανού αλφαβήτου, που περιλαμβάνει μια οριζόντια γραμμή επικεφαλής των γραμμάτων και αναφέρεται ως ουτσέν (, "με το κεφάλι").
Δείτε επίσης
Κατηγορία:Θιβετιανό αλφάβητο
Όσρεντ της Νορθουμβρίας
Ο Όσρεντ Α' της Νορθουμβρίας (Osred, 697 - 716) βασιλιάς της Νορθουμβρίας (705 - 716) ήταν γιος του Άλντφριθ της Νορθουμβρίας και της Κάθμπουρ, διάδοχος του σφετεριστή βασιλιά Ίντγουλφ της Νορθουμβρίας. Παρά το γεγονός ότι η Κάθμπουρ ήταν η μοναδική σύζυγος του πατέρα του ο ίδιος ο Όσρεντ δεν καταγράφεται πουθενά ως γιος της, δεν διαδέχτηκε αμέσως τον πατέρα του όταν πέθανε, για λίγους μήνες εμφανίζεται βασιλιάς ο σφετεριστής Ίντγουλφ. Την εποχή που ανέβηκε ο Όσρεντ στον θρόνο ήταν ακόμα μικρό παιδί, την πραγματική εξουσία είχαν στην Νορθουμβρία δυο ισχυροτατοι άντρες ο κόμης Μπέρτφριθ και ο αντίπαλος του πατέρα του επίσκοπος Ουίλφριντ ο οποίος τον λάτρεψε σαν δικό του γιο. Ο θάνατος του Ουίλφριντ (709) δεν φαίνεται να προκάλεσε καμιά πολιτική αστάθεια, η περίπτωση της πτώσης του Ίντγουλφ έδειξε ότι η σταθερότητα στην διαδοχή από τον Οίκο της Βερνικίας ήταν εγγυημένη αλλά η κατάσταση θα κρατήσει μέχρι τον θάνατο του Όσρεντ.
Εξωτερικοί σύνδεσμοι
Οσρεντ Κατηγορία:Βασιλικός Οίκος της Νορθουμβρίας
Λέων Γαβαλάς
Ο Λέων Γαβαλάς (-περίπου 1240) ήταν βυζαντινός τοπάρχης. Μετά την κατάληψη της Κωνσταντινούπολης από τους σταυροφόρους της Τέταρτης Σταυροφορίας κατέλαβε τη Ρόδο μαζί με τα γειτονικά νησιά. Πήρε τους τίτλους άρχων της Ρόδου και της Καρπάθου και καίσαρ των Κυκλάδων.
Επί των ημερών του η Ρόδος και τα γειτονικά νησιά γνώρισαν μεγάλη ακμή. Μάλιστα ο Λέων έκοψε τα δικά του χάλκινα νομίσματα.
Μετά το θάνατό του, στην ηγεμονία του τον διαδέχθηκε ο αδελφός του, Ιωάννης Γαβαλάς.
Πηγές
Για τη συγγραφή αυτού του άρθρου χρησιμοποιήθηκαν:
Κατηγορία:Βυζαντινοί καίσαρες Κατηγορία:Μεσαιωνική Ρόδος Κατηγορία:Βυζαντινοί του 13ου αιώνα Κατηγορία:Βυζαντινοί άρχοντες Κατηγορία:Ιστορία της Καρπάθου
Πανεπιστήμιο του Τίλμπουρχ
Το Πανεπιστήμιο του Τίλμπουρχ (στα Αγγλικά: Tilburg University ) είναι ολλανδικό δημόσιο πανεπιστήμιο που ειδικεύεται στους τομείς της Διοίκησης, των Τεχνών, των Κοινωνικών Επιστημών, της Νομικής, της Οικονομίας και των Ανθρωπιστικών Επιστημών, που βρίσκεται στην πόλη Τίλμπουρχ, τμήμα της επαρχίας της Βόρειας Βραβάντης, νότια των Κάτω Χωρών.
Το ίδρυμα έχει δημιουργήσει μια φήμη τόσο για την έρευνα όσο και για τη διδασκαλία παγκοσμίως. Στον τομέα των ακαδημαϊκών δημοσιεύσεων, το Research Papers in Economics κατέταξε τη Σχολή Οικονομικών και Διοίκησης Επιχειρήσεων ως το 23ο πιο παραγωγικό τμήμα έρευνας στον κόσμο και το 6ο στην Ευρώπη. Σύμφωνα με την κατάταξη της Σαγκάης το 2020, το Πανεπιστήμιο του Τίμπουρχ κατατάσσεται στην 6η θέση στον τομέα της Διοίκησης Επιχειρήσεων και στην 24η στον κόσμο των Οικονομικών παγκοσμίως. Στον τομέα του δικαίου, το πανεπιστήμιο κατατάσσεται 28η στον κόσμο και 2η στην Ολλανδία σύμφωνα με την ακαδημαϊκή κατάταξη των πανεπιστημίων του 2021. Επιπλέον, η Σχολή Κοινωνικών και Συμπεριφορικών Επιστημών προσφέρει ένα μοναδικό διετές μεταπτυχιακό πρόγραμμα στην Ιατρική Ψυχολογία (που διδάσκεται στα Ολλανδικά), στο οποίο οι φοιτητές εκπαιδεύονται ως επιστημονικοί επαγγελματίες στον ιατρικό τομέα.
Ιστορία
Το Πανεπιστήμιο ιδρύθηκε το 1927. Στην αρχή ήταν αποκλειστικά σχολή Διοίκησης Επιχειρήσεων και Διοίκησης Αργότερα, σχολές όπως ο Νόμος (ιδρύθηκε το 1963 ), οι Κοινωνικές και Συμπεριφορικές Επιστήμες (επίσης το 1963 ), η Θεολογία και η Φιλοσοφία ( 1967 ) και τέλος, η Σχολή Τέχνης ( 1981 ) ενσωματώθηκε.
Παρά την ανάπτυξη άλλων σχολών, η Διοίκηση Επιχειρήσεων και η Διοίκηση εξακολουθούν να είναι σήμερα η μεγαλύτερη σχολή στο πανεπιστήμιο ως προς τον αριθμό των μαθητών.
Κατάταξη
Το Πανεπιστήμιο του Τίμπουρχ είναι ένα εξειδικευμένο πανεπιστήμιο με έμφαση στη Διοίκηση, τις Τέχνες, τις Κοινωνικές Επιστήμες, το Δίκαιο, τα Οικονομικά και τις Ανθρωπιστικές Επιστήμες. Το 2021, τρεις μεγάλες βαθμολογίες πανεπιστημίων (QS World University Ranking, THE World University Rankings και US News Best Global Universities) συμπεριέλαβαν το ίδρυμα μεταξύ των κορυφαίων 40 στον κόσμο και των κορυφαίων 10 στην Ευρώπη στον τομέα των Οικονομικών.
Το Πανεπιστήμιο Tilburg κατατάσσεται 20ό παγκοσμίως και 6ο στην Ευρώπη στον τομέα των Οικονομικών και των Επιχειρήσεων, σύμφωνα με την κατάταξη US News 2021. Η Times Higher Education το 2021 την κατατάσσει στην 37η θέση στα Οικονομικά και τις Επιχειρήσεις και η Σαγκάη κατατάσσει την ως το έκτο καλύτερο πανεπιστήμιο στον κόσμο στη Διοίκηση Επιχειρήσεων, τον αριθμό 24 στα Χρηματοοικονομικά και το 37 στη Διοίκηση.
Με τη σειρά της, η σχολή επιχειρήσεων TIAS ξεχωρίζει σε πολλές βαθμολογίες. Κάποιες από αυτές είναι:
Παραπομπές-σημειώσεις
Τιλμπουρχ
Εσκαντολιέρ
Το Εσκαντολιέρ (γαλλικά: Escandolières, οξιτανικά: Las Candolièiras) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.
Οι κάτοικοί του είναι γνωστοί ως Εσκαντολιερουά (γαλλικά: Escandoliérois).
Εξωτερικοί σύνδεσμοι
Κατηγορία:Κοινότητες του Αβερόν
Αλκιμέδοντας
Στην ελληνική μυθολογία με το όνομα Αλκιμέδοντας (Αλκιμέδων, από τις λέξεις αλκή + μέδων, δηλαδή αυτός που σκέπτεται να αμυνθεί) είναι γνωστά τα παρακάτω 4 πρόσωπα:
Πηγές
Αλκιμεδοντας Αλκιμεδοντας
Σαρικαμπάντ (Ρουντμπάρ-ε Τζονουμπί)
Παραπομπές
Κατηγορία:Γεωγραφία του Ιράν
Φύλακος
Στην ελληνική μυθολογία με το όνομα Φύλακος είναι γνωστά τα παρακάτω τρία διαφορετικά πρόσωπα:
Μανώλης Αγγελόπουλος
Ο Μανώλης Αγγελόπουλος (Δράμα, 8 Απριλίου 1939 - Λονδίνο, 2 Απριλίου 1989) ήταν διακεκριμένος Έλληνας Ρομά τραγουδιστής με μεγάλη καριέρα στο λαϊκό τραγούδι, κυρίως κατά τις δεκαετίες του 60, 70 και 1980. Έπεσε θύμα λογοκρισίας των ΜΜΕ λόγω της ιδιαίτερης καταγωγής του. Απεβίωσε στο Λονδίνο λόγω επιπλοκών υπερθυρεοειδισμού στα 49 του χρόνια. Η φωνή του θεωρείται μια από τις σπουδαιότερες στην ιστορία του ελληνικού λαϊκού τραγουδιού.
Βιογραφικά στοιχεία
Ο Μανώλης Αγγελόπουλος γεννήθηκε στις 8 Απριλίου του 1939 στο χωριό Άγιος Αθανάσιος στη Δράμα,  αλλά έζησε τα παιδικά του χρόνια στην Αγία Βαρβάρα, που τότε και έως το 1949 ανήκε στο Δήμο Αιγάλεω  Ήταν το πρώτο παιδί της μητέρας του Ερασμίας που τον γέννησε σε ηλικία 20 χρονών, και του πατέρα του, Ηλιακού Αγγελόπουλου. Είχε έναν μικρότερο αδελφό, τον Λεύτερη. Από παιδί γύρισε όλη την Ελλάδα μέσα σε ένα τροχόσπιτο. Ο γονείς του ήταν Αθίγγανοι. Ο μικρός Μανώλης τραγούδαγε στο μεγάφωνο του αυτοκινήτου πουλώντας την πραμάτεια, επειδή οι γονείς του ήταν πλανόδιοι πωλητές. Λόγω του χαμού του πατέρα του, σε ηλικία 13 ετών, προσπάθησε να βοηθήσει την οικογένειά του δουλεύοντας σε διάφορα κέντρα διασκέδασης κοντά στην περιοχή της Αγίας Βαρβάρας και στα Πετράλωνα, όπου έμενε με την οικογένειά του.
Με την προτροπή του εξαδέλφου του Ανέστου Αθανασίου, που έπαιζε μπουζούκι στην ορχήστρα του Στέλιου Καζαντζίδη και την ενθάρρυνση του λαϊκού συνθέτη Θεόδωρου Δερβενιώτη, αποφάσισε στα 17 του να ασχοληθεί επαγγελματικά με του τραγούδι. Στα τέλη του 1956 άρχισε τις εμφανίσεις σε λαϊκό κέντρο του Χαϊδαρίου, δίπλα στον Στράτο Παγιουμτζή και τη Σωτηρία Μπέλλου. Την ίδια περίοδο ηχογράφησε το πρώτο του δισκάκι με το τραγούδι του Τόλη Εσδρά «Τρέξε στα τσαντίρια μάνα», που πέρασε σχεδόν απαρατήρητο. Ακολούθησε η πρώτη ηχογράφηση το 1957. Στις αρχές του 1958 ήλθε η πρώτη μεγάλη επιτυχία, που του άνοιξε τον δρόμο προς την κορυφή. Ήταν το τραγούδι του Στράτου Ατταλίδη «Μαγκάλα», που ξεπέρασε σε πωλήσεις τις 100.000 κομμάτια και αποτέλεσε το αντίπαλο δέος της «Μαντουμπάλας» του Στέλιου Καζαντζίδη.
Κατά τη δεκαετία του '60 έγινε ευρύτερα γνωστός καθώς τραγουδούσε τραγούδια για τον προσφυγικό ελληνισμό και τα εξωτικά μέρη. Η μουσική του έχει επιδράσεις από την ελληνική λαϊκή και την αραβική μουσική, ενώ ήταν κυρίως εκφραστής των τσιφτετελιών.
Συνεργάστηκε με πολλούς σημαντικούς δημιουργούς του λαϊκού τραγουδιού, όπως ο Μανώλης Χιώτης, ο Βασίλης Τσιτσάνης, ο Γιώργος Μητσάκης και άλλους και κυκλοφόρησε πολλούς δίσκους που σημείωσαν μεγάλη επιτυχία. Ανάμεσα στις μεγαλύτερες επιτυχίες του είναι τα τραγούδια «Τα μαύρα μάτια σου», «Όσο αξίζεις εσύ», «Καλή τύχη», «Η διπρόσωπη», «Πήρε φωτιά η Καλαμαριά» ,«Τα φιλιά σου είναι φωτιά», «Φοβάμαι να γελάσω», «Δεν υπάρχει για μας χωρισμός», «Τη βαρέθηκε η ψυχή μου», «Μολυβιά», «Ρίχτε στο γυαλί φαρμάκι», «Ανέβα στο τραπέζι μου», «Μαγκάλα», «Με τι καρδιά».
Στο ενεργητικό του είχε δεκάδες εμφανίσεις σε κινηματογραφικές ταινίες και επιθεωρήσεις, ενώ πραγματοποίησε πολλές συναυλίες στο εξωτερικό, όπου υπήρχαν Έλληνες μετανάστες: Αμερική, Καναδάς, Αυστραλία, Δυτική Γερμανία και Βέλγιο. Στις 19 και 20 Ιουνίου του 1983 ήρθε η καταξίωση με τις δύο συναυλίες του στο Θέατρο του Λυκαβηττού, όπου δημιουργήθηκε το αδιαχώρητο. Η συναυλία και η μετάδοση της συναυλίας του από την ΕΡΤ δέχτηκαν και επικριτικά σχόλια για το είδος της μουσικής, αλλά και ο ίδιος ο Αγγελόπουλος εξ αιτίας της καταγωγής
του. Επίσης, ο Μανώλης Αγγελόπουλος μιλούσε άπταιστα 5 Γλώσσες Σίντι, Ελληνικά, Αγγλικά, Γερμανικά και Γαλλικά.
Ο Γιάννης Πάριος τον θεωρεί την μεγαλύτερη φωνή που πέρασε ποτέ.
Θάνατος
Ο Μανώλης Αγγελόπουλος πέθανε ξαφνικά στις 2 Απριλίου του 1989 σε νοσοκομείο του Λονδίνου, στα 49 του χρόνια, εξαιτίας επιπλοκών από εγχείριση καρδιάς (τριπλό μπάι-πας), στην οποία είχε υποβληθεί στις 14 Ιανουαρίου. Στην κηδεία του βρέθηκε 130.000 κόσμος, προκειμένου να αποχαιρετήσει τον αποκαλούμενο βασιλιά των τσιγγάνων. Ήταν νυμφευμένος με την τραγουδίστρια Κωνσταντίνα, ενώ από τον πρώτο του γάμο, ο οποίος κράτησε 13 χρόνια, με την επίσης τραγουδίστρια Αννούλα Βασιλείου είχε αποκτήσει τρία παιδιά, τη Μαρία (βαφτισιμιά του Στέλιου Καζαντζίδη), τον Ηλία και τον Στάθη Αγγελόπουλο, γνωστό λαϊκό τραγουδιστή.
Εξωτερικοί σύνδεσμοι
Κατηγορία:Ρομά στην Ελλάδα Κατηγορία:Έλληνες άνδρες τραγουδιστές
Αντρέ Λε Νοτρ
Ο Αντρέ Λε Νοτρ (André Le Nostre, 12 Μαρτίου 1613 – 15 Σεπτεμβρίου 1700) ήταν ο επίσημος κηπουρός του βασιλιά Λουδοβίκου ΙΔ΄ από το 1645 ως το 1700 και είχε ως βασικότερο και πιο σημαντικό καθήκον να δημιουργήσει τη φυτοκάλυψη τους κήπους και τα πάρκα του ανακτόρου των Βερσαλλιών.
Εξωτερικοί σύνδεσμοι
Κατηγορία:Γάλλοι Κατηγορία:Ιστορία της Γαλλίας
Ρόμπερτ Έυτον
Ο σερ Ρόμπερτ Έυτον (Robert Aytoun ή Ayton, 1570–1638) ήταν Σκωτσέζος ποιητής.
Βιογραφικά στοιχεία
Φαίνεται ότι ήταν πολύ γνωστός στους λογοτεχνικούς κύκλους της εποχής, τόσο στη Σκωτία, όσο και στην Αγγλία. Διορίσθηκε «ποιητής της (βασιλικής) αυλής» της βασίλισσας του Ιακώβου Α΄ και ΣΤ΄ και συνέθεσε ποιήματα στη λατινική, την ελληνική και την αγγλική γλώσσα στη σκωτική της διάλεκτο, αν και υπήρξε επίσης ένας από τους πρώτους Σκωτσέζους που έγραψε στην «κανονική» αγγλική. Το μείζον έργο του ήταν το Διόφαντος και Χαριδώρα.
Το «Inconstancy Upbraided» είναι ίσως το καλύτερο από τα σύντομα ποιήματα του Έυτον. Αλλά και το επίσης σύντομο «Old Long Syne» πιθανώς ενέπνευσε το περίφημο Auld Lang Syne του Ρόμπερτ Μπερνς.
Ο Έυτον συνέθεσε επίσης μία μπαλάντα με τίτλο «Bothwell» για τη μάχη του Ιακώβου του Μπόθγουελ με τον επιδρομέα Τζων Έλιοτ του Παρκ. Εκτός από το ποιητικό έργο του, συνέγραψε και πανηγυρικούς λόγους.
Ο Έυτον απεβίωσε στο Λονδίνο και η σορός του αναπαύεται στο Ambulatory Chapels του Αββαείου του Ουέστμινστερ.
Εξωτερικοί σύνδεσμοι
Κατηγορία:Σκωτσέζοι ποιητές Κατηγορία:Σκωτσέζοι συγγραφείς
Εσπαλιόν
Οι κάτοικοί του είναι γνωστοί ως Εσπαλιοναί (γαλλικά: Espalionnais).
Παραπομπές
Κατηγορία:Κοινότητες του Αβερόν
Ράμεν
thumb|250px|Σόγιου (με σόγια) ράμεν thumb|250px|Shio ramen thumb|250px|Tonkotsu ramen thumb|250px| Miso ramen
Το ράμεν (ιαπωνικά: 拉麺, ラーメン) είναι ιαπωνική σούπα με νουντλς. Αποτελείται από νουντλς σιταριού σερβιρισμένα σε ζωμό κρέατος ή λιγότερα συχνά ζωμό ψαριού, συχνά αρωματισμένο με σάλτσα σόγιας ή μίσο, και με διάφορα συνοδευτικά, όπως κομμένο χοιρινό κρέας, νόρι (φύκι), μένμα και πρασαλίδες. Σχεδόν κάθε περιοχή της Ιαπωνίας έχει τη δικιά της ποικιλία ράμεν, όπως το τονκότσου από το Κιούσου και ράμεν μίσο από το Χοκκάιντο.
Το ράμεν είναι ιαπωνική προσαρμογή των κινεζικών νουντλ. Δεν είναι γνωστό πότε εμφανίστηκαν στην Ιαπωνία, αλλά θεωρείται πιθανότερο να εισήχθησαν από Κινέζους μετανάστες στα τέλη του 19ου ή στις αρχές του 20ού αιώνα. Το πρώτο κατάστημα εξειδικευμένο στο ράμεν άνοιξε στη Γιοκοχάμα το 1910. Μετά τον Β΄ΠΠ, λόγω ελλείψεων σε ρύζι άρχισαν να διαδίδονται τα νουντλ από σιτάρι. Το 1958 ο Μομοφούκου Άντο εφηύρε τα στιγμιαία νουντλ. Το ράμεν σήμερα είναι ένα από τα δημοφιλέστερα φαγητά στην Ιαπωνία και μόνο στο Τόκιο λειτουργούν περίπου 5.000 καταστήματα πώλησης ράμεν.
Παραπομπές
κατηγορία:Ζεστές σούπες Κατηγορία:Εθνικά πιάτα κατηγορία:Ιαπωνική κουζίνα
Λιπομεταμόσχευση
Λιπομεταμόσχευση είναι η χειρουργική επέμβαση που πραγματοποιείται από Πλαστικούς Χειρουργούς μετά από την αφαίρεση ανεπιθύμητου τοπικού λίπους σχεδόν από κάθε μέρος του σώματος όπως πρόσωπο, λαιμό (διπλοσάγωνο), μαστό, κοιλιά, γλουτούς, έσω και έξω μηρούς, ψωμάκια, γόνατα, αστραγάλους και γυναικομαστία. Με τη λιποαναρρόφηση αφαιρείται το λίπος που περισσεύει σε κάποια περιοχή του σώματος. Το λίπος αυτό συλλέγεται και στη συνέχεια μπορεί να επανατοποθετηθεί σε διάφορα άλλα σημεία του σώματος που το χρειάζονται. Για παράδειγμα, μπορεί ο γιατρός να πάρει κάποια ποσότητα λίπους από την κοιλιά και να την τοποθετήσει στις γάμπες, όταν αυτές δεν είναι καλλίγραμμες, ή σε κάποια άλλη περιοχή όπως στο πρόσωπο, στα χείλη, ή για τον τονισμό των ζυγωματικών. Η λήψη του λίπους μπορεί να εφαρμοσθεί καταρχάς σε ολόκληρο το σώμα, εκεί όπου υπάρχει περίσσεια λίπους, όπως σε γλουτούς, μηρούς, κοιλιά και μπράτσα. Ιδιαίτερη λήψη λίπους μπορεί να γίνει και από την περιοχή του λαιμού (προγούλι), όπου μπορεί να εφαρμοσθεί είτε ως μεμονωμένη περιοχική λιποαναρρόφηση είτε ως στα πλαίσια του lifting στην περιοχή του προσώπου-λαιμού.
Πριν και μετά την επέμβαση
Πριν την επέμβαση λαμβάνεται ένα πλήρες ιατρικό ιστορικό και ο ασθενής εξετάζεται προκειμένου να γίνει αξιολόγηση της κατάστασης του. Ο ιατρός περιγράφει την όλη διαδικασία της επέμβασης και ποια αποτελέσματα θα πρέπει να αναμένονται. Συχνά λαμβάνονται φωτογραφίες πριν και μετά την επέμβαση. Οι ασθενείς σύντομα μετά την όλη διαδικασία της Λιπομεταμόσχευσης βρίσκονται σε πλήρη εγρήγορση και λειτουργικότητα. Δεν έχουν τα συμπτώματα της ναυτίας και της καταβολής που ακολουθούν τη γενική αναισθησία. Στις επόμενες ώρες μετά την επέμβαση οι ασθενείς κινητοποιούνται πλήρως. Ακόμη οι ασθενείς πάντα επιστρέφουν στο γραφείο τους μέσα 1-2 ημέρες το πολύ. Η Λιπομεταμόσχευση με τοπική αναισθησία και μέθη είναι μια αξιοσημείωτα ασφαλής μέθοδος. Ακόμα και εάν υπάρξουν ελάχιστες μελανιές κυρίως στα σημεία της συγκομιδής του λίπους. Το άμεσο μετεγχειρητικό οίδημα υπάρχει για μερικές ημέρες μετά την επέμβαση αλλά κι αυτό σύντομα απορροφάται από το σώμα. Το αποτέλεσμα της λιπομεταμόσχευσης έχει πολύ μεγάλη διάρκεια και με τις σύγχρονες τεχνικές όπου τα λαμβανόμενα λιποκύτταρα δεν κακοποιούνται αλλά είναι απόλυτα ικανά προς μεταμόσχευση μιλάμε για αποτελέσματα διάρκειας από 5 έως και 10 έτη ή ακόμα και παραπάνω.
Εφαρμογές
Η Λιπομεταμόσχευση μπορεί να εφαρμοστεί οπουδήποτε σε πρόσωπο ή σώμα. Βρίσκει εφαρμογή πολύ συχνά στην αυξητική του στήθους όταν δεν είναι επιθυμητή η χρήση ενθεμάτων σιλικόνης ιδιαίτερα γιατί το τελικό αποτέλεσμα είναι απόλυτα φυσικό. Ακόμα ένα άλλο συχνό σημείο είναι η περιοχή των γλουτών κυρίως στα ανώτερα σημεία τους όπου η τοποθέτηση λίπους οδηγεί σε ανόρθωση της περιοχής. Ουσιαστικά οποιαδήποτε σωματική περιοχή εμφανίζει εισολκή ή χαλάρωση μπορεί να υποστηριχτεί με την μεταμόσχευση λιποκυτάρρων. Εκτός όμως από το σώμα η λιπομεταμόσχευση βρίσκει ιδιαίτερη εφαρμογή και στο πρόσωπο, κυρίως τις ρινοπαρειακές αύλακες και τα ζυγωματικά. Σε αυτές τις περιοχές τα λιποκύτταρα υποκαθιστούν ιδιαίτερα επάξια κάθε άλλη μορφή υλικού γιατί με το φυσικό τους αποτέλεσμα και την μακρά τους διάρκεια διορθώσεως υπερέχουν ολοκληρωτικά.
Βλαστοκύτταρα και λιπομεταμόσχευση
Η Λιπομεταμόσχευση στην βάση της τεχνικής της συμπεριλαμβάνει μαζί με τα λιποκύτταρα και μεγάλο αριθμό βλαστοκυττάρων που αφθονούν στο ενδοθήλιο των αγγείων που πορεύονται μέσα στον λιπώδη ιστό. Το λίπος που είναι πλούσιο σε βλαστοκύτταρα μπορεί να χρησιμοποιηθεί και σε περιοχές όπου βρίσκονται παλαιές μετεγχειρητικές ή μη ουλές οδηγώντας σε πολύ μεγάλη βελτίωσή τους κάτι που αποτελεί ιδιαίτερα προσφιλή θεραπεία. Άρα βλέπουμε ότι η λιπομεταμόσχευση μπορεί να δράσει και αναπλαστικά εκτός από αισθητικά.
Εξωτερικοί σύνδεσμοι
Κατηγορία:Χειρουργική
Φόρμια
Η Φόρμια (ιταλικά: Formia) είναι αρχαιότατη παραθαλάσσια πόλη της Δ. Ιταλίας, στην περιφέρεια Λάτσιο, βόρεια της Καμπανίας, στην επαρχία της Λατίνας. Βρίσκεται στο μυχό του Κόλπου της Γαέτας, του αρχαίου Καιάτα ή Καιήτου κόλπου, του Τυρρηνικού πελάγους, επί της αρχαία Αππίας οδού και της σύγχρονης σιδηροδρομικής γραμμής Ρώμη – Φόρμια – Νάπολη.
Το 1928 αριθμούσε περίπου 12.000 κατοίκους. Σήμερα φθάνει τις 37.000. Διαθέτει εργοστάσια ζυμαρικών, ελαιουργεία καθώς και καλό λιμένα.
Ιστορία
Η Φόρμια είναι η πόλη των αρχαίων Ελλήνων «Ορμίαι». Το 338 π.Χ. κηρύχθηκε “civitas sine suffragio”, ενώ το 188 π.Χ. απέκτησε πολιτικά δικαιώματα. Υπέφερε όμως πολλά από πειρατείες και από τον Σίξτο Πομπήιο. Αργότερα αναδείχθηκε «ισοπολίτις πόλις» (municipium) και επί Αδριανού κατέστη ρωμαϊκή αποικία. Λόγω του ωραίου κλίματός της η Φόρμια (Φορμίαι) αποτέλεσε θέρετρο πολλών Αυτοκρατόρων μεταξύ. Ο μεγάλος ρήτορας και πολιτικός, Κικέρων, φονεύθηκε το 43 π.Χ. σ' αυτή την πόλη.
Μνημεία
Αξιόλογα μνημεία της πόλης είναι το αρχαίο καστέλιο, η ρωμαϊκή δεξαμενή (1ος αιώνας π.Χ.), ο ναός των Αγίων Ιωάννη του Βαπτιστή και Λαυρεντίου που κτίσθηκε το 841, ο ναός του Αγίου Λουκά του 11ου αιώνα κ.ά.
Πηγές
Κατηγορία:Πόλεις του Λάτιου Κατηγορία:Ρωμαϊκές πόλεις
Τραγούδια της φωτιάς
Τραγούδια της φωτιάς είναι ο τίτλος ενός ελληνικού πολιτικού ντοκιμαντέρ, του 1975, σε σκηνοθεσία Νίκου Κούνδουρου.
Υπόθεση
Με αφορμή και επίκεντρο τη μαγνητοσκόπηση δύο πολύ σημαντικών συναυλιών, αυτής που έγινε στο Στάδιο Καραϊσκάκη με το Μίκη Θεοδωράκη και αυτής που έγινε στο γήπεδο του Παναθηναϊκού με το Γιάννη Μαρκόπουλο, αμέσως μετά την πτώση της Χούντας (Ιούλιος 1974) καθώς επίσης και άλλες μαζικές εκδηλώσεις που έγιναν στην Αθήνα το Νοέμβριο της ίδιας χρονιάς για την πρώτη επέτειο του Πολυτεχνείου. Η ταινία αποτυπώνει με γλαφυρότητα και συνέπεια το κλίμα που επικρατούσε μετά την πτώση της Χούντας. Κατά την διάρκεια της ταινίας μιλάει ο αγωνιστής Χρήστος Ρεκλείτης, που έλαβε μέρος στην Αντίσταση εναντίον της δικτατορίας, και ο οποίος περιγράφει όλα τα φριχτά βασανιστήρια στα οποία υπεβλήθη στα χέρια της Ασφάλειας κατά τη διάρκεια της επταετίας, κατονομάζοντας στη διήγησή του όλους τους βασανιστές του.
Άλλα στοιχεία
Ο Νίκος Κούνδουρος έχει πει για την ταινία αυτή: ''«Το μόνο ντοκιμαντέρ που έχω φτιάξει, μια ταινία συντεθειμένη από φωνές και αιτήματα όπως αυτά διαμορφώθηκαν στους δρόμους της Αθήνας αμέσως μετά την παλινόρθωση της Δημοκρατίας. Μια ταινία ωδή στη λευτεριά».''
Παραγωγή: Φίνος Φιλμ
Εξωτερικοί σύνδεσμοι
Κατηγορία:Ελληνικά ντοκιμαντέρ Κατηγορία:Ταινίες παραγωγής Φίνος Φιλμ Κατηγορία:Ταινίες του 1975 Κατηγορία:Ταινίες_σε_σκηνοθεσία_Νίκου_Κούνδουρου Κατηγορία:Ταινίες σε σενάριο Νίκου Κούνδουρου
Ενεργές ωτοασπίδες
Οι ενεργές ωτοασπίδες είναι ωτοασπίδες με ενσωματωμένα μικρόφωνα, ηχεία και μικροϋπολογιστή. Ο μικροϋπολογιστής λαμβάνει τον εξωτερικό θόρυβο και παράγει ήχο αντίθετο, στα ενσωματωμένα ηχεία, εξουδετερώνοντας τον κίνδυνο για βλάβη στο όργανο της ακοής. Τα μικρόφωνα παρέχουν τέλεια κατευθυνόμενη ακρόαση και ο μικροϋπολογιστής περιορίζει όλους τους ήχους σε ασφαλές επίπεδο, προσφέροντας φυσικούς ήχους και επιτρέπουν τον εργαζόμενο να ακούει συνομιλίες, προειδοποιητικά σήματα και πληροφορίες, χωρίς να διακυβεύεται η ασφάλεια του
Παραπομπές
Κατηγορία:Αφτί Κατηγορία:Θόρυβος Κατηγορία:Προστατευτικός εξοπλισμός Κατηγορία:Ενδύματα κεφαλής
Snakes & Arrows Live
Το Snakes & Arrows Live είναι διπλό, ζωντανά ηχογραφημένο άλμπουμ και DVD του καναδικού χαρντ ροκ συγκροτήματος Rush, το οποίο κυκλοφόρησε στις 14 Απριλίου 2008 μέσω της δισκογραφικής εταιρίας "Anthem Records" στον Καναδά και έξι ημέρες αργότερα στον υπόλοιπο κόσμο μέσω της "Atlantic".
Η ηχογράφηση του πραγματοποιήθηκε στο "Ahoy Arena" του Ρότερνταμ, στις 16 και 17 Οκτωβρίου 2007, κατά την διάρκεια της περιοδείας για την προώθηση του δίσκου "Snakes & Arrows".
Το άλμπουμ σκαρφάλωσε στην όγδοη θέση του καναδικού καταλόγου επιτυχιών και στο Top-20 του Billboard στις Ηνωμένες Πολιτείες.
Θέσεις τσαρτ
{|width="100%" align="center"| Snakes & Arrows Live (άλμπουμ)
Μέλη των Rush
Οι μουσικοί οι οποίοι ηχογράφησαν το "Snakes & Arrows Live" ήταν οι εξής:
Πηγές
Κατηγορία:Δισκογραφία των Rush Κατηγορία:Άλμπουμ του 2008
Ίντγουλφ της Νορθουμβρίας
Ο Ίντγουλφ της Νορθουμβρίας (Eadwulf I of Northumbria, πέθανε το 717) βασιλιάς της Νορθουμβρίας (704 - 705) την περίοδο που μεσολάβησε από τον θάνατο του Άλντφριθ της Νορθουμβρίας μέχρι την επαναφορά στον θρόνο του γιου του Όσρεντ της Νορθουμβρίας. Ο Όσρεντ ήταν μικρό παιδί την εποχή που πέθανε ο πατέρας του, δεν καταγράφεται καμιά συγγενική σχέση του Ίντγουλφ με την δυναστεία του Ίδα της Βερνικίας γι'αυτό οι περισσότεροι ιστορικοί πιστεύουν ότι ήταν σφετεριστής. Εμφανίστηκαν ωστόσο πολλοί δευτερεύοντες κλάδοι στον βασιλικό οίκο της Βερνικίας όταν ξεκληρίστηκε η κύρια γραμμή, αυτό δεν αποκλείει το γεγονός να ανήκε και ο Ίντγουλφ σε κάποιον από αυτούς.
Αρχικά ο Ίντγουλφ κέρδισε τον θρόνο με την υποστήριξη του ισχυρότατου κόμη Μπέρτφριθ ο οποίος είχε την εξουσία στα βορειοανατολικά σύνορα της Νορθουμβρίας κατά μήκος του ποταμού Φόρθ αλλά πολύ σύντομα ξέσπασε νέα κρίση. Ο εξόριστος από τον Άλντφριθ επίσκοπος Ουίλφριντ δήλωσε την επιθυμία του να επιστρέψει στην Νορθουμβρία ο Ίντγουλφ αρνήθηκε αντίθετα ο προστάτης του κόμης Μπέρτφριθ ήθελε την επιστροφή του επισκόπου στην χώρα. Η κρίση οδήγησε σε σύγκρουση του βασιλιά με τον ισχυρό κόμη ο οποίος τον εκθρόνισε και τοποθέτησε στον θρόνο της Βερνικίας το μικρό παιδί Όσρεντ. Ο Ίντγουλφ πέρασε το υπόλοιπο διάστημα της ζωής του στην εξορία στα βασίλεια του Λα Ριάτα και τους Πίκτους, ο θάνατος του σύμφωνα με τα Χρονικά του Ούλστερ συνέβη το 717. Ο γιος του Ίρνγουιν δολοφονήθηκε ύστερα από διαταγή του Έαντμπερ της Νορθουμβριας (740), δισέγγονοι του ήταν οι μετέπειτα βασιλείς Ίρντγουλφ της Νορθουμβρίας και Έανρεντ της Νορθουμβρίας.
Πηγές
Higham, N.J., The Kingdom of Northumbria AD 350-1100. Stroud: Sutton, 1993. Marsden, J., Northanhymbre Saga: The History of the Anglo-Saxon Kings of Northumbria. London: Cathie, 1992. Yorke, Barbara, Kings and Kingdoms of early Anglo-Saxon England. London: Seaby, 1990.
Εξωτερικοί σύνδεσμοι
Ιντγουλφ
Κόμμα Ευημερίας
Το κόμμα, αντίθετα με τα προηγούμενα κόμματα του Ερμπακάν, είδε την επιρροή του να αυξάνεται επί μια δεκαετία, φτάνοντας στην ακμή του στις γενικές εκλογές του 1995, όταν και ήρθε πρώτο σε ψήφους. Μετά την εκόγική νίκη ο Ερμπακάν ανέλαβε την Πρωθυπουργία στη κυβέρνηση συνασπισμού με το Κόμμα του Ορθού Δρόμου, το 1996. Το γεγονός της ανόδου μέχρι τη διακυβέρνηση του κράτους ενός ισλαμικού κόμματος, προκάλεσε πολιτικό σεισμό στην Τουρκία, ξεκινώντας τις αναζητήσεις για νέες (πιο συμπεριληπτικές) μορφές αλληλεπίδρασης μεταξύ κράτους και κοινωνίας.
Η συγκυβέρνηση προκάλεσε παρέμβαση του στρατού, με το πραξικόπημα του 1997, με αποτέλεσμα το κόμμα να τεθεί εκτός νόμου. Όταν αμφισβητήθηκε η απόφαση του Συνταγματικού Δικαστηρίου για τον αποκλεισμό του, η προσφυγή στο Ευρωπαϊκό Δικαστήριο Ανθρωπίνων Δικαιωμάτων δικαίωσε την απόφαση του τουρκικού ανωτάτου δικαστηρίου. Η απόφαση του ΕΔΑΔ επικρίθηκε και αμφισβητήθηκε εντόνως αφού ήρθε σε διάσταση με προηγούμενες παρόμοιες αποφάσεις του.
Ιστορία του κόμματος
Μετά το πραξικόπημα του 1980, ο στρατός διέλυσε το Κόμμα Εθνικής Σωτηρίας, μαζί με όλα τα πολιτικά κόμματα, και καταδίκασε ποινικά τον Ερμπακάν και τους άλλους ηγέτες του κόμματος για παραβίαση του νόμου που απαγορεύει τη χρήση της θρησκείας για πολιτικούς σκοπούς. Με την εκ νέου νομιμοποίηση των πολιτικών κομμάτων, ο Ερμπακάν το 1983 ίδρυσε το Κόμμα Ευημερίας με μια πλατφόρμα παρόμοια με εκείνη που υποστήριζε το MSP. Οι κυβερνώντες στρατηγοί αντιλαμβάνονταν το Κόμμα Ευημερίας ως συνέχεια του Κόμματος Εθνικής Σωτηρίας, ως εκ τούτου αποκλείστηκε από τη συμμετοχή στις βουλευτικές εκλογές του 1983. Ωστόσο, το κόμμα υποστήριξε υποψηφίους στις δημοτικές εκλογές του 1984 και έκτοτε διεύρυνε σταθερά τη βάση υποστήριξής του.